Як паведаміла прэс-служба ўрада, кіраўнік Мінбудархітэктуры Анатоль Нічкасаў звярнуў увагу на тое, што рашэнні, выпрацаваныя Саўмінам па рэалізацыі канцэпцыі жыллёвай палітыкі, падрыхтаваны і знаходзяцца на ўзгадненні ў Нацбанку і Мінфіне. Найбліжэйшым часам павінна завяршыцца праца па падрыхтоўцы нарматыўнай базы, якая прадугледжвае ўвядзенне інстытута дзяржаўнай замовы на будаўніцтва жылля з пашырэннем нарматыўнага рэгулявання долевага будаўніцтва, а таксама новыя падыходы да рэалізацыі канцэпцыі стварэння гарадоў-спадарожнікаў. Сёлета плануецца ўвесці ў эксплуатацыю 6,5 млн. кв. м жылля, у тым ліку 2,5 млн. кв. м — для грамадзян, якія знаходзяцца на ўліку для паляпшэння жыллёвых умоў.